
Horváth János képviselő

Meghívottak:

Erdősi Ferencé igazgatóhelyettes

Az ülés napirendje:

1. Döntés az Iskolaigazgató-helyettesi státusz fenntartásáról

Előterjesztő: Ivánkovics Ottó polgármester

2. Javaslat iskolakezdési támogatás biztosítására
Előterjesztő: Csorba János bizottsági elnök

3. A jegyzői lakás további bérbeadásának feltétel-meghatározása

Előterjesztő: Ivánkovics Ottó polgármester

4. Pályázati lehetőségekről, azok benyújtásáról szóló tájékoztató(Községháza  felújítása, út építés, felújítás)  

Előterjesztő: Ivánkovics Ottó polgármester

5. Pályázati lehetősége a turisztikai vonzerővel bíró épületek felújítására, továbbá a 439/1 hrsz-ú ingatlanon lévő épülettel kapcsolatos kötelezés a helyreállításra

Előterjesztő: Ivánkovics Ottó polgármester

6. Kérelem közterület használati díj mérséklésére (az ügyhöz szorosan tartozó hivatali ügyintézés folyamatáról szóló beszámolót keddi napon áll módunkban megküldeni) 

Továbbá a kérelemhez kapcsolódóan a közterület használatáról és az üzemképtelen járművek elhelyezésének rendjéről, továbbá a köztisztaság fenntartásáról szóló rendelet felülvizsgálatának szükségességéről egyeztetés

Előterjesztés: Ivánkovics Ottó polgármester 

7. Cenki Híradó szerkesztésére vonatkozó problémák kapcsán bizottság felállítása

Előterjesztés: Ivánkovics Ottó polgármester 

8. Útbaigazító táblák építésére tett árajánlat elbírálása

Előterjesztés: Ivánkovics Ottó polgármester 

9. A Széchenyi Villageban közvilágítás átvételére tett ajánlat

Előterjesztés: Ivánkovics Ottó polgármester 

10. A NIF árajánlata

Előterjesztés: Ivánkovics Ottó polgármester 

Zárt ülésen 

11. Zubrits József kérelme

Előterjesztés: Ivánkovics Ottó polgármester 

12. Jegyzői intézkedés ellen tett panasz bejelentés kivizsgálásának szükségességének eldöntése

Előterjesztő: Ivánkovics Ottó polgármester

Egyebek:

-     Ledes lámpák felszerelésének szükségessége

· Kiscenki utcai panasz nyomán a parkolási lehetőség vizsgálata

· tájékoztató EU Chartás találkozóról

· TAEG kérelme

· tájékoztató a BM szolgáltai lakás kiadásáról

· tájékoztató a szeméttelep kisajátítási eljárásról

· tájékoztató az Önkormányzat felé fennálló tartozásokról

· tájékoztató Gyár utca aszfaltozásáról

Ivánkovics Ottó: Tisztelettel köszöntöm a képviselő urakat, és meghívott vendégeinket! Megállapítom, hogy testületünk határozatképes, 7 fő jelen van. Az előterjesztéseket a képviselő urak megkapták, ez alapján 10 rendes napirendi pontunk lenne, és két zárt napirendi pontunk, plusz az egyebek. Ezekhez jön még a napokban befutott aktuális árajánlat, fejlemény. Plusz napirendi pont javaslat van-e az előterjesztésen kívül? 

Bugledich Attila: Pontosan azért, mert rendkívüli ülésről van szó, ilyenkor elvileg a rendkívüli ügyeket tárgyaljuk, ezért az a javaslatom, hogy a 4. pont, ami a pályázati lehetőségekről szól, átnéztem, egyik sem olyan sürgető, hogy arról most kellene döntünk. A 6. pont kapcsán a közterület használati díj kérelemről beszéljünk csak, és magáról a rendeletről majd előkészítve egy rendes ülésen. 

Lex Ernő: Tisztelt Képviselő-testület! Annyiban szeretném kiegészíteni, hogy a 4. pontot én is szeretném, ha a Költségvetési és Gazdálkodási Bizottság megtárgyalná, és javaslatot tenne a testület felé. Kérem a 4. napirendi pontot ma ne tárgyaljuk.

Ivánkovics Ottó: Ha egyéb észrevétel nincs, ezekkel a módosításokkal szavazásra bocsátom, aki elfogadja a napirendi pontokat, kérem jelezze.

Döntéshozatal: 7 igen szavazattal, ellenszavazat és tartózkodás nélkül

Polgármesteri beszámoló az elmúlt időszak eseményeiről

2009. június 25-e óta az alábbi fontosabb események történtek:

Június 27.:
-     A Gyár u. végén a Demsa házig az aszfaltozás megtörtént

Június 28-július 3:
Római Zarándoklat Henczel Szabolcs atya szervezésében. A képviselő-testületből Csorba János, Horváth János és jómagam vettünk részt, így élőben hallhattuk azt, hogy XVI. Benedek Pápa magyarul köszöntötte a magyar zarándokokat, külön megemlítve a Győrieket és a Nagycenkieket!

Június 29.: - Sarród, Kerékpáros pályázati tanácskozás: senki nem képviselte Nagycenket!

Július 9.: - Megbeszélés az Archigraf Bt-vel az RT módosítása miatt (NIF)

· Tárgyalás Deutschkreutzban: Sopron, Harka, Kópháza polgármesterivel közösen. Megtekintettük a Vinotékájukat és az új Kulturális Központjukat.

Július 10.: - Megbeszélés Csizmadia Józseffel az édesanyja lakáshasználata vonatkozásában

· Megbeszélés Horváth Gyula Kiscenki utcai lakossal a háza előtti tujafák vonatkozásában

Július 15.: - Megtörtént a Keresztúri utca rákapcsolása a közvilágítási hálózatra

Július 17.: - Világörökségi megbeszélés, Hegykő

Július 19.: - Falunapi meghívás, Lövő

Július 21. – Játszótér utcai szennyvízátemelő karbantartási munkálatainak megkezdése –  

                   Munka folyamatban

Július 22.: - Az iskolánk felső tagozatának emeleti szintjén a járólapozás anyagainak a

      beszerzése Zubrits József által, aki a lapozást a hét végéig el is készíti.

· Csőtörés az óvodánkban. Az udvaron kb. 14 folyóméter hosszan ki kellett 

  cserélni a tönkrement eternit szennyvízcsövet.

· Levélben értesítette az Önkormányzatunkat a Közútkezelő, hogy kérésemre az Önkormányzatunknak adják térítés-mentesen a 25-ös Őrház épületét és a hozzá tartozó ingatlant!

· Kovács László és társa visszalépett a telekvásárlástól (hrsz: 259/37) sajnos

· Németh László Vízügyes szakemberrel helyszíni szemle a Vám utca 19-21 sz. hát közötti csatornánál. Javaslata: mélyítés és csappantyú felszerelése. Árajánlatok bekérése folyamatban.

Július 23. – TEUT pályázattal és egyéb aktuális pályázatokkal kapcsolatos megbeszélés

       Bognár Tamással.

· Táblavilág Kft. vezetőjével, Lóczi Lászlóval megbeszélés a nagycenki útbaigazító táblák esetleges telepítésével kapcsolatosan. Árajánlat a mai ülésre átadva.

· Világörökségi ülés, Fertőd: elkészült a világörökségi „Építészeti Kisokos munkapéldánya, 1 példányt CD-n minden település megkapott.

Július 24.: - A Major utcai útleszakadást a Vízmű Zrt. munkatársai feltárták. Továbbá 


        folyamatosan fejleszti a tűzcsapokat a Soproni Vízmű. (200 méterenként felszíni

        tűzcsapok)

· A Máltai Szeretetszolgálat Nagycenki helyiségét kifestettük, kitakarítottuk, a használt ruhákat átpakoltuk. Ez úton is köszönet Csorba János képviselő úrnak, Oszvald Ernőné Marietta csoportvezetőnek és a közreműködő fiataloknak.

Július 27.: - Útleszakadás a Gyár utcában a Szigetvárnál: a Victoria 94 Kft. a mai napon a 



feltárást, javítást megkezdte, a Vám, utcai útleszakadást a VIAT végzi 



augusztus 10-i héten.

· Dr. Krasnyánszky ügyvédi irodában liciten értékesített 3 db külterületi ingatlan

      adás-vételi szerződésének aláírása

Július 29.: - Virágos Magyarországért pályázat helyszíni szemléje megtörtént

· Helyszíni bejárás Jagodics Géza vállalkozóval, aki 60 ezer forintért eltünteti a 

      tuskókat az Új utcában.

· Németh László Vízügyes szakemberrel helyszíni szemle a Vám utca 19-21 sz. hát közötti csatornánál. Javaslata: mélyítés és csappantyú felszerelése. Árajánlatok bekérése folyamatban.

Július 30.: - Személyes megbeszélés a nagycenki hulladékudvar ügyében Rétfalvi Balázs és a 



Geohidroterv Kft. képviselőivel, egyben helyszíni bejárás.

A közeljövő eseményei:

Július 31. – Takarítás, továbbá használt ruhák elrendezése a Máltai Szeretetszolgálatnál

Augusztus 3.: - Iskola új igazgatójának első munkanapja, átadás-átvétel.

Augusztus 4.: - Deutschkreutzi megbeszélés

Augusztus 19.: Gy-M-S megyei ünnepség, Győr

Augusztus 27.: Rekultív szakmai nap, Fertőszentmiklós

1. Döntés az Iskolaigazgató-helyettesi státusz fenntartásáról

Ivánkovics Ottó: Erre a kérdésre azért kell visszatérnünk, mert egy korábbi döntésünk alapján a nyári szünetben ezen el kell gondolkodnunk. A törvényi szabály az továbbra sem írja elő kötelezően, hogy ekkora létszámnál az igazgató-helyettesi státusz biztosítását. Ellenben mivel most igazgatóváltás van az iskolánál, ez mindenképpen indokolttá teheti a státusz megtartását. Továbbá Hüse Gabriella igazgató asszony eljuttatott hozzám egy levelet, melyben pontokban szedve leírja, hogy szerinte is meg kellene tartani az igazgatóhelyettesi státuszt. Ehhez teljes mértékben csatlakozom. Úgy javaslom a testületnek, hogy hagyjuk meg az igazgatóhelyettesi státuszt és a jövő tanév végén térjünk erre vissza az akkori helyzet ismeretében. 

Bugledich Attila: Én is azt javaslom, mivel már ötödször döntünk az iskolaigazgató helyettesi státusz fenntartásáról, hogy az igazgató is ezt kéri, támogassuk. De ne 1 év múlva térjünk rá vissza, hanem akkor, ha az igazgató részéről érkezik visszajelzés, hogy nincs szükség az igazgatóhelyettesi státuszra. Az előterjesztésben van egy fél mondat, amit nem értek. „.Főként annak a tükrében, hogy továbbra is a legfontosabb igazgató helyettesi feladatnak tartom a diákok létszámának növelését”. Hogy lenne ez az igazgatóhelyettes feladata? 

Ivánkovics Ottó: Már korábban is elmondtam, hogy véleményem szerint igen. Az igazgatóhelyettesnek az tud lenni a legfontosabb feladata, hogy koncepciót dolgozzon ki egyrészt a létszám megtartására, másrészt a létszám növelésére vonatkozóan. Természetesen az igazgatóval és a Képviselő-testülettel közösen is. Az, hogy visszatértünk a kérdésre, ez képviselő-testületi határozat. Dönthetünk úgy is, hogy folyamatosan megtartjuk, de jövő évre elvonások vannak beharangozva a kormány által az önkormányzatokra. Véleményem szerint ez Nagycenkre 8-10 millió Ft-os megvonással is sújthatja. 

Bugledich Attila: Ez szóba fog kerülni a költségvetés tárgyalása kapcsán. Én azt javaslom, hogy fogadjuk el, de ne legyen benn az a kitétel, hogy 2010-ben visszatérünk rá. Illetve szeretném megerősítetni, hogy azzal, hogy ezt elfogadjuk, nem fogadjuk el azt, ami az előterjesztésben szerepel. Vagyis az a polgármester magánvéleménye, hogy a legfontosabb igazgatóhelyettesi feladat a gyermekek létszámának növelése. Ez az iskola és az önkormányzat közös feladata. 

Ivánkovics Ottó: Ha nincs más kérdés, az SZMSZ-ünknek megfelelően először az előterjesztésben szereplő határozati javaslatokat kell feltennem szavazásra. Tehát aki az 1. határozati javaslatot elfogadja, miszerint Nagycenk Nagyközség Önkormányzatának Képviselő-testülete a Széchenyi István Általános Iskolában 2009. szeptember 01. napjától megszünteti az intézményvezető-helyettesi státuszt és az iskolatitkári állás órakeretét napi 4 órában határozza meg. illetve a 2. határozati javaslat: Nagycenk Nagyközség Önkormányzatának Képviselő-testülete a Széchenyi István Általános Iskolában a 2009/2010-es tanévben továbbra is fenntartja az intézményvezető-helyettesi státuszt, majd a kérdést 2010 nyarán újratárgyalja. Aki ezt elfogadja, kérem jelezze.

183/2009. (VII.30.) Kt. határozat

a) Nagycenk Nagyközség Önkormányzatának Képviselő-testülete a Széchenyi István Általános Iskolában 2009. szeptember 01. napjától megszünteti az intézményvezető-helyettesi státuszt és az iskolatitkári állás órakeretét napi 4 órában határozza meg.

b) Nagycenk Nagyközség Önkormányzatának Képviselő-testülete a Széchenyi István Általános Iskolában a 2009/2010-es tanévben továbbra is fenntartja az intézményvezető-helyettesi státuszt, majd a kérdést 2010 nyarán újratárgyalja.

Nagycenk Nagyközség Önkormányzatának Képviselő-testülete az igazgató-helyettesi státusz fenntartása vonatkozásában az  a) határozati részt  7 nem szavazattal, ellenszavazat és tartózkodás nélkül,  b)  határozati részt 2 igen szavazattal, 5 ellenszavazattal, tartózkodás nélkül mindkét megjelölt határozati rész javaslatot elutasította.

Ivánkovics Ottó: Tehát az új határozati javaslat:

Bugledich Attila: Nagycenk Nagyközség Önkormányzatának Képviselő-testülete a Széchenyi István Általános Iskolában a 2009/2010-es tanévben továbbra is fenntartja az intézményvezető-helyettesi státuszt. 

Ivánkovics Ottó: Aki ezzel egyetért, kérem jelezze.

Döntéshozatal: 5 igen szavazattal, 1 ellenszavazattal, 1 tartózkodás mellett

184/2009. (VII.30.) Kt. határozat

Nagycenk Nagyközség Önkormányzatának Képviselő-testülete a Széchenyi István Általános Iskolában a 2009/2010-es tanévben továbbra is fenntartja az intézményvezető-helyettesi státuszt. 

Határidő: folyamatos

Felelős: Ivánkovics Ottó polgármester


         Iskolaigazgató

2. Javaslat iskolakezdési támogatás biztosítására
Ivánkovics Ottó: A tavalyi évhez hasonlóan tudunk ezen elgondolkodni. Csorba János bizottsági elnök terjesztette elő.

Csorba János: Tisztelt Képviselő-testület! Én ezt mint bizottsági elnök javasoltam, mert a bizottság idén nem tudta tárgyalni. Fontosnak tartom, hogy az idén is ezt a támogatást a Képviselő-testület szavazza meg. 

Filátz Józsefné: Kiegészíteném, hogy amikor az előterjesztés készült, még csak 130 gyerekről volt tudomásunk, de most 131 gyerek van az iskolában.

Erdősi Ferencné: Plusz 2 gyerek az már 133, és elképzelhető, a mostani információ szerint, hogy még egy fő növeli a létszámot. 

Ivánkovics Ottó: Ezek mindenféleképpen örömteli hírek. Azt gondolom ennek a támogatásnak az egyik legfontosabb üzenete, hogy mindenkinek adjunk, nem csak nagycenki diáknak. Mindenkinek, aki idejár az iskolánkba. Egyben kérném szépen az igazgatóhelyettes asszonyt, ha így örömteli létszámemelkedés van, - tavaly azért volt a létszámmal probléma, mert pont lecsúsztunk továbbra is a kistérségi kiegészítő normatíváról, - jó lenne megvizsgálni ezt a kérdést, hátha pozitívabb változás következhet be. 

Erdősi Ferencé: Egyetlen problémánk van, hogy nem abba az évfolyamba jöttek az új tanulók, ahol létszámhiányunk van. Annak utána kell nézni, hogy az idei költségvetési törvényben az átlaglétszám hány %-át kell nekünk teljesíteni. 

Ivánkovics Ottó: Kérhetném, hogy ennek nézzen utána az iskola. Az SNI-s gyerekek szorzóját is beleszámítva.

Erdősi Ferencné: 130 főre a korrigált létszám 136 fő. De 5 tanulónak az elmúlt félévben már elindítottuk a vizsgálatát. 

Ivánkovics Ottó: Tehát a határozati javaslat: Nagycenk Nagyközség Önkormányzatának képviselő-testülete 2.000,-Ft-os iskolakezdési támogatásban részesíti a nagycenki Széchenyi István Általános Iskola mindegyik diákját, lakóhelytől függetlenül. Azt még beleírjuk, hogy aki a tanév kezdetéig beiratkozik?

Horváth János: Igen. 

Ivánkovics Ottó: Aki elfogadja, kérem jelezze.

Döntéshozatal: 7 igen szavazattal, ellenszavazat és tartózkodás nélkül

185/2009. (VII.30.) Kt. határozat

Nagycenk Nagyközség Önkormányzatának képviselő-testülete 2.000,-Ft-os iskolakezdési támogatásban részesíti a nagycenki Széchenyi István Általános Iskola mindegyik diákját, lakóhelytől függetlenül, aki a tanév kezdetéig beiratkozik.

Határidő: 2009. szeptember 30.

Felelős: Csorba János szoc.biz.elnöke

              Ivánkovics Ottó polgármester

3. A (jegyzői) lakás további bérbeadásának feltétel-meghatározása

Ivánkovics Ottó: Szeretettel köszöntöm körünkben Ritók Ibolyát! Minden egyes számlamásolata Ibolyának a rendelkezésünkre áll. A vele megkötött megállapodás vele megtartatik. A kérelmet is megkapták a képviselő urak, az lenne a kérdésem, hogy van-e valakinek hozzáfűznivalója? Vagy Ibolyának lenne kiegészíteni valója?

Ritók Ibolya: Csak annyi lenne a kérésem, hogy szeretnék továbbra is Nagycenken maradni, mert a szívem csücske ez a falu. 9 éve költöztünk először ide, nagyon szeretem ezt a falut. Örülök, hogy ismét itt lakhatom. Most lesz lehetőségem esetleg arra, hogy házat vagy telket tudok venni. Szeretnék itt lakni, és ehhez kérem a Tisztelt Képviselő-testület jóváhagyását. 

Bugledich Attila: Az az álláspontom, hogy ne határozatlan időre, hanem további 1 évre hosszabbítsuk meg a bérleti szerződést, méghozzá azért, mert mi nem a sajátunkkal gazdálkodunk, nem lehet figyelmen kívül hagyni, hogy jön be egy hátralék. A Képviselő-testület részéről az a további bizalom jele, hogy nem azt mondjuk, hogy emiatt a hátralék miatt nem hosszabbítjuk meg a bérleti szerződést, hanem, hogy további 1 évvel hosszabbítjuk meg. Viszont a korábban felmerült problémák elkerülése érdekében jó lenne, ha lenne egy olyan kitétel a szerződésben, hogy ha bizonyos mértéket meghalad a tartozás, a szerződés szűnjön meg. 

Ivánkovics Ottó: Erre törvényes lehetőségünk van-e?

Filátz Józsefné: A szerződés attól nem szűnik meg, ha felhalmozódik a tartozás. A szerződés felmondással, azt megelőzően felszólítást követően szűnik meg. Ezért foglaltatott a korábbi szerződésbe is, hogy be kell mutatni a befizetéseket, számlákat. 

Horváth János: Mi volt az oka, hogy ilyen magas hátralék jött ki? Lehet, hogy a közeljövőben is ez elő fog fordulni, ha nincs aktualizálva a fogyasztás. 

Ritók Ibolya: Nem volt munkahelyem a télen. A havi számlák vonatkozásában a szolgáltatókkal egyeztettem, a hátralék törlesztése pl. a gáznál novemberben ér véget, utána havi átlagot fogok fizetni. 

Lex Ernő: Szeretném megkérdezni, most hányan laknak a lakásban?

Ritók Ibolya: A két gyermekemmel és édesanyámmal lakunk itt. És most már van állásom.

Lex Ernő: Én is javaslom, hogy 1 évre hosszabbítsuk meg a bérleti szerződést. 

Ivánkovics Ottó: Én is szeretném javasolni, mert a korábbi étkezési térítési díjjal kapcsolatos hátralék is úgy néz ki, megoldódik. Ez is egy pozitívum az önkormányzat és a bérlők viszonyában. Akkor én a szerződést 2010. augusztus 31-ig javaslom. 

Aki az 1. határozati javaslatot elfogadja, tehát Nagycenk Nagyközség Önkormányzatának Képviselő-testülete támogatja a lakás bérleti szerződésének határozatlan időre történő módosítását, kérem tegye fel a kezét.

Ezzel együtt kéri a rendeletek módosítását, illetve a módosítások kimunkálását a következő testületi ülésre. A lakás szolgálati jellegét meg kívánja szüntetni.

Aki ezzel egyetért, kérem kézfeltartással jelezze.

Döntéshozatal: igen szavazat nélkül, 7 nem szavazattal, tartózkodás nélkül

186/2009. (VII.30.) Kt. határozat

Nagycenk Nagyközség Önkormányzatának Képviselő-testülete támogatja a lakás bérleti szerződésének határozatlan időre történő módosítását.

Ezzel együtt kéri a rendeletek módosítását, illetve a módosítások kimunkálását a következő testületi ülésre. A lakás szolgálati jellegét meg kívánja szüntetni.

A Képviselő testület a fenti, 1. határozati javaslatot 7 nem szavazattal elutasította. 

Ivánkovics Ottó: 2.határozati javaslat: Nagycenk Nagyközség Önkormányzatának Képviselő-testülete nem támogatja a lakás bérleti szerződésének határozatlan időre történő módosítását, azonban a határozott időre, 2010. augusztus 31. napjáig javasolja azt ismételten megkötni. Aki ebben egyetért, kérem jelezze.

Döntéshozatal: 7 igen szavazattal, ellenszavazat és tartózkodás nélkül

187/2009. (VII.30) Kt. határozat

Nagycenk Nagyközség Önkormányzatának Képviselő-testülete nem támogatja a lakás bérleti szerződésének határozatlan időre történő módosítását, azonban a határozott időre, 2010. augusztus 31. napjáig javasolja azt ismételten megkötni.

Határidő: 2009. szeptember 01. 

Felelős: Ivánkovics Ottó polgármester


  





Filátz Józsefné jegyző

4. Pályázati lehetőségekről, azok benyújtásáról szóló tájékoztató(Községháza  felújítása, út építés, felújítás)

A napirendi pontot nem tárgyalta a Képviselő-testület.

5. Pályázati lehetősége a turisztikai vonzerővel bíró épületek felújítására, továbbá a 439/1 hrsz-ú ingatlanon lévő épülettel kapcsolatos kötelezés a helyreállításra

Ivánkovics Ottó: Szeretném megkérdezni van-e kérdés, észrevétel?

Bugledich Attila: Arról döntöttünk, hogy azt a telket, ahol a vágóhíd áll, meg kell osztani. Ez megtörtént-e?

Filátz Józsefné: Igen.

Bugledich Attila: Tehát most már kizárólag az önkormányzat tulajdonáról beszélünk. Véleményem az, ami korábban is, hogy falumúzeumnak az építmény helye, sem nagysága nem megfelelő. Szerintem olyan állapotban van, hogy az a legcélszerűbb, ha lebontjuk. Ez a javaslatom. 

Ivánkovics Ottó: Lehet, hogy az előterjesztésből nem derült ki, de elmondanám még egyszer. Pont ennek a 439/1 területnek a megosztása során, a helyszíni szemle alatt tapasztalta a műszaki iroda munkatársa, hogy az épület romos, és miután a rendezési tervünkben védettség alatt áll, ezért nem a lebontására, hanem a jó karbantartására és a helyreállítására kötelez bennünket. Mellette van egy pályázati lehetőség 85 %-os intenzitással. 

Filátz Józsefné: I. helyi védelmi kategóriában van. A kötelezés az az, hogy olyan állagúnak kell megtartani, hogy ne jelentsen életveszélyt. 

Lex Ernő: Mi ezt az épületet odaadtuk a Honismereti körnek, csak anyagi lehetőséget nem biztosítottunk, hogy falumúzeumot alakítson ki. Gyakorlatilag önkormányzati tulajdon. Ha pályázni lehet, és ha 85 %-os intenzitású, akkor pályázni kell. 

Ivánkovics Ottó: A Honismereti kör meg is vásárolta volna az épületet, hogy akkor a sajátjaként tudjon rá pályázni. Ezt a testület nem biztosította. 

Horváth János: Az lenne a javaslatom, ha a Honismereti körnek szüksége van  az épületre, adjuk oda, a tulajdonjog a miénk marad, a terület a miénk marad, pénzt nem kérünk érte. Tegye rendbe. 

Ivánkovics Ottó: Csak ezen a pályázaton az önkormányzatok alkotta Világörökségi Egyesületi Tanács indulhat. Külső jogi személy nem tud pályázni.

Horváth János: Kössünk velük megállapodást. Amennyibe kerül, nekünk kifizetik. A pályázaton el kell indulni. 

Lex Ernő: Ha a Honismereti kör nem adhat be pályázatot, adja be az önkormányzat. Ha csak az épületet nézzük, ki kellene adni vállalkozónak és le kellene bontani. Vagy körbekeríteni, megszüntetni az életveszélyt, és határidő hosszabbítást kell kérni. De akkor a Honismereti kör nyilatkozzon 30 napon belül, hogy igényt tart-e az épületre. Az önkormányzat pályázzon, előlegezze meg, utána ez a pénz folyjon vissza. 

Ivánkovics Ottó: Azt gondolom, hogy ez egy vállalható tematika. A Honismereti kört is lehet nyilatkoztatni 30 nap alatt. 

Barasits László: Az lenne a véleményem, hogy a Honismereti kör most már jöjjön el egy önkormányzati ülésre, hadd ismerjük meg őket, mert mi egy embert onnan nem ismerünk. Csak egy fogalmat ismerünk, hogy Honismereti kör. A Honismereti kör elnökének kell majd aláírni a megállapodást. Nem lehet azt csinálni, hogy sk. A Honismereti kör mondja el az elképzeléseit, írják alá, és akkor tudunk miről beszélni. De most fogalmakat mondasz, 10-20 éves távlatokban, és lehet, hogy ezt mondják, őket nem is érdekli. Ez olyan képlékeny, nem is tudjuk a másik fél hogy fog erre reagálni. Nem tudjuk az elképzeléseiket. Így hogyan lehet dönteni? Mi most teszünk egy javaslatot, két héten belül jelentkezzenek, mi az elképzelésük. 

Bugledich Attila: Általánosságban az a javaslat, ami most felmerült. Azzal a tematikával, hogy az önkormányzat pályáz, az önrészt állja a Honismereti kör, ez megfelel-e nekik, és utána jöhet a konkrétumot hozni. 

Lex Ernő: Nyilatkozni kell e Honismereti körnek, hogy igényt tart-e az épületre. 

Ivánkovics Ottó: Viszont ha nyilatkoznak, hogy igen kell, nem kell még egyszer összeülni ebben a kérdésben. Akkor pályázunk, az önrészt pedig a Honismereti kör biztosítja. 

Lex Ernő: Szerződést kell kötni, az a garancia. Adjuk meg a Honismereti körnek azt a lehetőséget, hogy nyilatkozzon. Mi a szándéka azzal az épülettel? 

Bugledich Attila: Utána, ha kell üljünk össze. Akkor itt lesz a Honismereti kör képviselője is. Akkor döntsünk arról, hogy benyújtjuk a pályázatot. Nekik is tudniuk kell, hogy milyen feltételekkel kapják meg ezt az épületet 20 vagy 30 évre. Addig nem szabad beadni a pályázatot. Viszont egy előzetes megkeresés ettől függetlenül megtörténhet. Ha nincs miről beszélni, teljesen felesleges. 

Ivánkovics Ottó: Aki az 1. határozati javaslattal nem ért egyet, kérem jelezze.

Döntéshozatal: igen szavazat nélkül, 7 nem szavazattal, tartózkodás nélkül

188/2009. (VII.30.) Kt. határozat

Nagycenk Nagyközség Önkormányzatának Képviselő-testülete a nagycenki 439/4 hrsz-ú ingatlan felújítására vonatkozóan pályázatot nyújtunk be a NyDOP-2009-2.1.1/C.D.E pályázati lehetőségre. Felkéri a polgármestert, hogy az ezzel kapcsolatos dokumentumokat szerezze be, a szükséges műszaki tervdokumentációkat készíttesse el. A fejlesztés maximális összege: …-…..M Ft, amelyből az önrész és egyéb költségek felső határa: …….. Ft.

A Képviselő testület a fenti, 1. határozati javaslatot 7 nem szavazattal elutasította. 

Ivánkovics Ottó: Aki a 2. határozati javaslattal nem ért egyet, kérem jelezze.

Döntéshozatal: igen szavazat nélkül, 7 nem szavazattal, tartózkodás nélkül

189/2009. (VII.30.) Kt. határozat

Nagycenk Nagyközség Önkormányzatának Képviselő-testülete a nagycenki 439/1 hrsz-ú ….. m2 alapterületű ingatlan felújítására vonatkozóan pályázat benyújtását nem támogatja. A Műszaki Irda által tett kötelezettség elvégzését saját forrásból biztosítja, …………….MFt értékben maximalizálva..

A Képviselő testület a fenti, 2. határozati javaslatot 7 nem szavazattal elutasította. 

Ivánkovics Ottó: A 3. határozati javaslat az lenne, hogy nyilatkoztatjuk a Honismereti kört 15 napon belül, hogy a pályázati kiírás alapján a 15 %-os pályázati önrészt vállalja-e, ha igen a következő testületi ülés alkalmával térünk vissza a pályázatra vonatkozó kérdés eldöntésére. Aki ezzel egyetért, kérem jelezze.

Döntéshozatal: 7 igen szavazattal, ellenszavazat és tartózkodás nélkül

190/2009. (VII.30.) Kt. határozat

Nagycenk Nagyközség Önkormányzatának Képviselő-testülete 15 napon belül nyilatkozatot kér be a Honismereti körtől, hogy a NyDOP-2009-2.1.1/C.D.E pályázati kiírás alapján a 15 %-os önrészt vállalja-e.

Ha igen, a következő testületi ülés alkalmával visszatérnek a pályázatra vonatkozó kérdések eldöntésére.

Határidő: 2009. augusztus 15.

Felelős: Ivánkovics Ottó polgármester 

6. Kérelem közterület használati díj mérséklésére
Ivánkovics Ottó: Kubanek László úr kérelme. A testületi döntés értelmében magát a kérelmet tárgyaljuk a rendeletet a következő testületi ülésen. Kérném a véleményeket, észrevételeket. 

Bugledich Attila: A határozati javaslatot támogatom, hogy a fizetéshalasztást adjuk meg neki. Abszolút aránytalan, hogy mennyi bérleti díjat kérünk tőle a büfé után, és mennyi Gyógyszertár bérleti díja. 

Filátz Józsefné: Csak több, mint egy éve nem fizet. Semmilyen felszólításra. 

Bugledich Attila: Azt javaslom, fizetessük meg vele azt az összeget, ami az emelés előtt volt, a további tekintetében pedig fizetési halasztást adjunk. A jogos elmaradását, ami ez emelés előtt volt, igenis fizesse be. Azt javaslom, hogy a 48.300 Ft-ot fizesse meg, a további 644.000,- Ft tekintetében kapjon egyenlőre halasztást. 

Ivánkovics Ottó: Tehát az 1. határozati javaslat alapján úgy határozunk, hogy Kubanek Lászlónak fizetési halasztást biztosítunk. Aki egyetért az elvetésével, kérem jelezze.

Döntéshozatal: igen szavazat nélkül, 7 nem szavazattal, tartózkodás nélkül

191/2009. (VII.30.) Kt. határozat

Nagycenk Nagyközség Önkormányzatának Képviselő-testülete akként határoz, hogy Kubanek László 1072 Budapest, Nyár u. 8. szám alatti lakos részére fizetéshalasztást biztosít.

A Képviselő testület a fenti, 1. határozati javaslatot 7 nem szavazattal elutasította. 

Ivánkovics Ottó: A 2. határozati javaslatot is elvetjük, hogy nem biztosítunk fizetési halasztást. Aki támogatja, kérem jelezze.

Döntéshozatal: igen szavazat nélkül, 7 nem szavazattal, tartózkodás nélkül

192/2009. (VII.30.) Kt. határozat

Nagycenk Nagyközség Önkormányzatának Képviselő-testülete akként határoz, hogy Kubanek László 1072 Budapest, Nyár u. 8. szám alatti lakos részére fizetéshalasztást nem biztosít.

A Képviselő testület a fenti, 2. határozati javaslatot 7 nem szavazattal elutasította. 

Ivánkovics Ottó: A 3. határozati javaslatot, aki támogatja, kérem jelezze.

Döntéshozatal: 7 igen szavazattal, ellenszavazat és tartózkodás nélkül

193/2009. (VII.30.) Kt határozat

Nagycenk Nagyközség Önkormányzatának Képviselő-testülete akként határoz, hogy Kubanek László 1072 Budapest, Nyár u. 8. szám alatti lakos részére – tekintettel a többszöri felszólításra és a jelentős késedelemre - a 2008. október 31. napjáig fizetendő közterület használati díjra - 48.300,- Ft -  nem biztosít fizetési haladékot. Annak befizetését haladéktalanul 30 napon belül, egy összegben kéri.  

Azonban a 48.300,- Ft hátralék megfizetésének teljesítése esetén a 2008. november 1. napjától tehát az új - a közterület használatáról és az üzemképtelen járművek elhelyezésének rendjéről, továbbá a köztisztaság fenntartásáról szóló rendelet - hatálybalépésétől kivetett közterület használati díj tekintetében 4 hónap fizetési haladékot biztosít. 

Amennyiben a fent körülírt 2008. október 31. napjáig fennálló tartozás befizetését Kérelmező 30 napon belül nem teljesíti, a 2008. november 1-e után kivetett összeg is azonnal esedékessé válik. 

Felelős: Ivánkovics Ottó polgármester

Határidő: folyamatos

Bugledich Attila: A képviselő-testület a következő ülésén fogja tárgyalni a rendeletet, mely méltányosságot tartalmazhat. 

Ivánkovics Ottó: Hangsúlyoznám én is, felkérném a képviselőket, vizsgálják át alaposan a közterület rendeletünket, érdeklődjenek az érintett vállalkozóknál, már beérkezett néhány probléma, és úgy kellene módosítani a közterület rendeletünket, hogy a lakosság érdekét is éppen annyira szolgálja, mint az önkormányzat érdekét. 

7. Cenki Híradó szerkesztésére vonatkozó problémák kapcsán bizottság felállítása

Ivánkovics Ottó: Két problémakört érintve egyik a tartalmi vonatkozás, másik pedig az anyagi vonatkozása a lapnak. Gondolom nem kell emlékeztetni többeket arra vonatkozóan, hogy volt amikor, a Képviselő-testület lapjában, a Cenki Híradóban képviselői megnyilatkozási lehetőség azért került testületi határozattal elutasításra, mert plusz oldalt igényelne, és az plusz költséggel jár. Most tájékoztatásnak minősülő plusz két oldal 18.480 Ft-ba került. Úgy, hogy semmiféle testületi döntés nem vonatkozik az én ismérveim szerint. 

Bugledich Attila: Először is a korábbi számban is volt már betétlap, ez a konkrét betétlap, ami az újságba került, a Polgármesteri Hivatalon keresztül kaptuk. A Hivatalon keresztül keresett meg minket a Kistérség, hogy bekerüljön az újságba ez a felhívás. 

A másik, hogy kinek a hozzászólása sem kerülhetett be a Cenki Híradóba, éppen azért, hogy ilyen problémák elkerülhetőek legyenek, mindenkinek lehetősége van arra, hogy lapzártáig amit meg akar jelentetni, azt közölje. De természetesen korlátokkal.  Ha a polgármester arra gondol, ami a legutóbbi lapszámban nem jelent meg, de közpénzen szintén a laphoz mellékelve megjelent, az egyértelműen azért nem jelent meg, mert 2 oldal nem fért volna már be az újságba lapzárta után. Egy ugyanilyen probléma volt már az előző Cenki Híradóval kapcsolatban, amikor magánszemély vállalta végül is a pluszköltséget. 

Szeretném az egész előterjesztést végigvenni, mert rendkívül tanulságos. A Cenki Híradónak júniusi száma van, júliusi száma nem létezik. Következő: „több helyi lakos megkeresett telefonon és személyesen is”. Kik voltak azok? Miért nem a szerkesztőt keresték meg, ha bármi problémájuk van, miért a polgármestert?

Ivánkovics Ottó: Ki a szerkesztő?

Bugledich Attila: Benke Éva és Rozmán Orsolya

Ivánkovics Ottó: Akkor most miért a Bugledich Attila képviselő úr nyilatkozik?

Bugledich Attila: Ők kaptak meghívást ide?

Ivánkovics Ottó: És a tanácsnok úr kapott felhatalmazást ….

Bugledich Attila: Igen. Ugyanis a Biosalvus Bt-vel van megkötve a szerződés, és én is tagja vagyok. Kik voltak azok, akik problémásnak találták az újságot?

Ivánkovics Ottó: Attila, mi van akkor, ha ők kérték a nevük elhallgatását?

Bugledich Attila: Mit jelent az, és szeretném tudni, hol van ebben a lapszámban az, hogy érdekből közpénzt propaganda célokra használják. 

Ivánkovics Ottó: pl.: ami teljes egészében magán vonatkozású, a feljelentésre vonatkozó kérdéskör. 

Bugledich Attila: A Képviselő-testület tagjaiként közöljük azt, minden kommentár nélkül, teljesen száraz tényekhez ragaszkodva, hogy a polgármester feljelentést tett ellenünk. Sok esetben ilyenkor a képviselők bejelentik, hogy addig amíg az ügy tart, nem folytatják képviselői munkájukat. Fontosnak tartottuk megjegezni, hogy mi viszont ezután is dolgozunk a legjobb tudásunk szerint. Tovább, mi az, ami még propaganda célt?

Ivánkovics Ottó: Az, pl., hogy óvodavezető is megválasztódott.

Bugledich Attila: Az óvodavezető megválasztásáról valóban nincs szó, nem tudom miért nem került be.

Ivánkovics Ottó: Az pl. hol van, hogy a Csigó Kft is támogatta az óvodát?

Bugledich Attila: Az óvodai híreket Nemes Viktória óvodavezető szerkesztette, az ő aláírásával szerepel. Tőle kell majd megkérdezni.

Ivánkovics Ottó: Meg is kérdeztem, ő úgy nyilatkozott, hogy módosítást kért a szerkesztőtől.

Bugledich Attila: Akkor ezt kettejük között kell megbeszélni. Menjünk tovább. Ilyenek hangzottak el, az előterjesztésben, „javaslom, hogy az ellenzéki többség létszámfölényétől elvonatkoztatva támogassa egy független bizottság létrehozását a tényszerűség és pártatlanság biztosítására, hogy a falu közpénzének törvényes felhasználását …..tehát azt állítja a polgármester,hogy eddig törvénytelenül került felhasználására a falu közpénze?

Ivánkovics Ottó: Én azt állítom, nem szabad közpénzt propaganda célra felhasználni. 

Bugledich Attila: Ha úgy gondolja, hogy törvénytelenül lett felhasználva, akkor tegye meg a szükséges lépéseket. Jelentse fel a Cenki Híradó szerkesztőit. Ez a megállapítás ezt sugallja, hogy eddig törvénytelenül került felhasználásra az a pénz…

Ivánkovics Ottó: Ez a megállapítás azt reméli, hogy a jövőben ilyen ne forduljon elő. 

Bugledich Attila: Még egyszer mondom, ha úgy gondolja, hogy törvénytelenségek történtek, tegye meg a szükséges jogi lépéseket. Ez arról szól, hogy egy akárhány tagú cenzúra bizottság kerüljön a Cenki Híradó élére. 

Ivánkovics Ottó: Teljes mértékben megértem az ingerültséget. Viszont azt kérem, hogy próbáljunk meg nyugodt hangnemben erről beszélni. 

Bugledich Attila: Felháborító, ami ide le van írva! Én javasolni fogom, mint képviselő, mint képviselőnek, mint mindenki másnak jogom van ahhoz, nem mint szerkesztő, hanem mint képviselő, hogy ez vagy az megjelenjen a Cenki Híradóban. Azt is kérni fogom, hogy ez az előterjesztés jelenjen meg a következő számban. 

Ivánkovics Ottó: Visszatérve a lakossági témakörre…

Bugledich Attila: Itt mindig lakossági bejelentés történik, csak soha nem tudjuk ki az!

Barasits László: Aki nem nevesíti magát, aki nem mer odaállni a lakosok elé, azzal nem kell foglalkozni. Ha név nélkül valaki felhív engem, és nem mondja el, hogy mit akar, nem állok szóba vele. Olyan nincs, hogy több helyi lakos, azoknak nevük van, lakcímük van. Amennyiben nem nevesíti meg magát, vagy nem jön el ide elmondani a problémáját, hanem több emberen keresztül próbál ítélni, én abban partner nem leszek. 

Bugledich Attila: Ebben a lapszámban az Old Timer kiállítás is hirdeti magát. Annak a hirdetési díja már ki lett egyenlítve?

Ivánkovics Ottó: Igen, kiegyenlítette a számlát a hirdető. 

Bugledich Attila: Kiegyenlítette?

Ivánkovics Ottó: Ezt a bizalmatlansági kérdést kérem a jegyzőkönyvbe, hogy a képviselő úr ennyire hisz egy polgármester szavának.

Bugledich Attila: Nem. Ennek a polgármesternek a szavának!

Ivánkovics Ottó: „Ennek a polgármesternek a szavának.” Ez akkor még jobb jelző ahhoz képest, hogy magyar tanárként funkcionált a képviselő úr. Ennyire személyt nem szoktunk tárgyiasítani. 

Visszatérve Bugledich Attilára, szeretném megkérdezni, melyik az a határozat, amelyben úgy döntöttünk, hogy betétlapot….
Bugledich Attila: Az előző szám megjelenése előtt.

Ivánkovics Ottó: Szeretném majd kérni, hogy melyik az a határozat.

Bugledich Attila: Jó, rendben. 

Ivánkovics Ottó: Másrészt egész más, mikor egy betétlap reklám célokat szolgál, és más, amikor mások érdekeit szolgálja. Úgy gondolom, ha ők egy ilyen komoly terjedelmű hirdetést kérnek tőlünk, valamiféle reklám díjat kell, hogy kapjunk tőlük. 

Bugledich Attila: Engem nem tudom miért, a Polgármesteri Hivatalon keresztül keresett meg a Kistérség, nem magánszemély, nem cég, hanem egy állami intézmény, és kérte, hogy jelenjen meg a lapban ez. 

Ivánkovics Ottó: De ha nem a Bugledich Attila a szerkesztő, miért ő vette fel a szerkesztői díjat az önkormányzat pénztárából?

Bugledich Attila: Azért, mert a Biosalvus Bt-nek tagja vagyok, és a szerződés a Biosalvus Bt-vel köttetett. A szerződés alapján aláírhatok, és felvehetek pénzt. 

Ivánkovics Ottó: Értem. 

Bugledich Attila: Ezzel kapcsolatban azt javaslom, hogy a számomra felháborító előterjesztést, meg a határozati javaslatot ne támogassa a Képviselő-testület. A múltban és most is az egyetlen olyan média Nagycenken, amire azt lehet mondani, hogy pártatlan, vagy független. 

Ivánkovics Ottó: Visszautalnék kicsit a név nélküli bejelentésekre. Szeretnék különbséget láttatni abban, hogy más egy olyan bejelentés, ahol bemutatkozik az illető akár személyesen, akár telefonon, és én felejtem el tőle megkérdezni azt, hogy feljogosít-e engem arra, hogy a nevét megemlítsem. Nincs felhatalmazásom ezektől az emberektől, nem kértem ezektől az emberektől felhatalmazást, hogy a nevüket megemlítsem. De biztosíthatom a szerkesztőket, hogy elég sokan voltak. Viszont arra is szeretnék emlékeztetni, hogy sarkalatos probléma itt Nagycenken mindig a fűnyírás, mindig az volt a megjegyzés, hogy nagyon sokan jelezték, hogy ekkora meg akkora a fű. Az előterjesztés végére vonatkozóan a reményemet fejezném ki arra, hogy erre az áldatlan állapotra megoldást tud találni a Képviselő-testület. Megoldást akar találni, hiszen közpénzek felhasználása esetén mind országos, és mind helyi szinten fokozottan törekedni kell arra, hogy kampány és más egyéb célokat ne szolgáljanak. Azt a javaslatot teszem, hogy alakuljon egy szerkesztőbizottság, természetesen nem cenzorként, hanem valamiféle visszacsatolási lehetőségként.

Bugledich Attila: Nyugodtan ki lehet mondani, mert ez az. Összeállít a szerkesztő egy anyagot, és akkor azt mondja a 3 tagú bizottság, hogy ez propaganda, ez a cikk így nem jelenhet meg, kérem átírni. 

Ivánkovics Ottó: A szerkesztő úr így gondolja? 

Bugledich Attila: Nem a polgármester úr itt a megbízó, hanem a Képviselő-testület, ő bízott meg teljes hatáskörrel. 

Ivánkovics Ottó: Amikor egy személy dönt arról, hogy mi jelenjen meg az orgánumban, az cenzúra. 

Bugledich Attila: Nem egy személy dönt, mert a megbízó a Képviselő-testület. Ahogy a honlapnál is, a Képviselő-testület bízott meg egy embert. Aki ad magára valamit úgy vállalja ezt a megbízást, hogy ő elvállalta, megkapta ezt a megbízást, ő ennek a kizárólagos megbízottja. Felháborító!

Barasits László: Itt olyan dolgok vannak előhozva, ami idegesítő. Pl. 18 ezer Ft plusz közpénz, Csigó kft-nél 3 motoros 38 ezer Ft közpénz, ráesik egy fa 63 ezer Ft. A mi pénzünk. Kik ezek, hova fizettük ki? Megkérdeztük ki csinálta, hogy csinálta, ki bízott meg? Megszavaztuk szó nélkül. Ez nevetséges dolog. Mi is millió dolgot elő tudnánk ásni, és tudnánk veszekedni napirendi pontokon. Kinek van erre szüksége, mert a falunak nincs. Ma megkérdeztem 30 embert, mi a problémája a Cenki Híradóval. Senkinek semmi problémája nincsen. Ez kb. már az ötödik eset, hogy a Cenki Híradóról tárgyalunk. Én ebben többet partner nem leszek! Ha ilyen napirendi pontokon megy ez a falu előre, én többet ezekre a gyűlésekre nem fogok eljárni. 

Csorba János: Én azt mondom egy újság annál hitelesebb, minél több aláírás van benne. De amikor egy név van benne az egész újságban, akkor ott a hitelességi mutatók kicsit csökkennek. Azt mondom nagyon jó vagy Attila, de a jóból is megárt a sok. Az, hogy hány embert volt az, aki a polgármester urat felkereste? Én három évvel ezelőtt feltettem egy kérdést, hogy hány ember az, akire Dr. Horváth András hivatkozott, hogy sok ember megkeresett bennünket, hogy ez tarthatatlan állapot, és fel kell állítani a testületet. Én egyetlen egy nevet nem kaptam, pedig volt ilyen súlyú probléma, mint ez. Ennyit arról, hogy neveket akarok. 

Bugledich Attila: De ha valakinek problémája van, miért nem azokat keresi meg, akik az újságot szerkesztik? 

Csorba János: Ez egy kettészakadt falu, nyilvánvaló, hogy aki a polgármester urat támogatta a választásokban, odament hozzá, hogy a Cenki Híradóban túl sokat szerepel az Attila, ő meg tett egy napirendi pont javaslatot. Amikor az én lányom volt a szerkesztő, én borzasztóan figyeltem arra, hogy a Csorba János neve nehogy megjelenjen az újságban. Én erre figyelmeztettem a lányomat. 

Bugledich Attila: Az első oldalon azért vagyok, mert a delegáció vezetője voltam, szívesen átadom másnak a lehetőséget, hogy a Charta találkozóról írjon. A „Tisztelt Nagycenkiek”, itt érintett voltam, mint képviselő a Rezsővel együtt, kénytelen voltam leírni. A „Sportlétesítmények felújítására 4 millió Ft”, valamiért minden más pályázat rögtön megjelenik a honlapon is a polgármester által átküldve, hogy nyertünk, ez valamiért nem jelent meg. A honlapon is az a szöveg jelent meg, amit én küldtem át. Pedig messze a legmagasabb összegű pályázat, amit nyertünk a legutóbbi időben. Kénytelen voltam megírni, ezért van ott a nevem. Az „Egy búcsúzás margójára” úgy éreztem, hogy úgy is, mint képviselő, úgy is, mint kolléga, úgy is, mint volt diák, szeretném elbúcsúztatni az iskolaigazgatót. 

Csorba János: Az utolsó négy sorát olvasd fel.

Bugledich Attila: „Döntését tudomásul véve, ezúton is további szakmai sikereket és jó egészséget kívánok, kívánunk neki! Az illetékesektől pedig kérdezem: Ki lesz a következő…?

Csorba János: És ez mi?

Bugledich Attila: Ez egy kérdés, egy költői kérdés. 

Csorba János: Mert ki lesz a következő? Mert a faluból el kell menni?

Ivánkovics Ottó: Azt lehet tudni, hogy ez a megjegyzés kire utalt? 

Bugledich Attila: Az illetékesre. 

Ivánkovics Ottó: És név szerint az ki?

Bugledich Attila: Aki úgy érzi, hogy illetékes. 

Ivánkovics Ottó: A képviselő úr hogy érzi, ki az illetékes?

Bugledich Attila: Nekem megvan a véleményem, akinek nem inge nem veszi magára.

Ivánkovics Ottó: Most szeretnék egy nevet hallani.

Bugledich Attila: Én nem fogok nevet mondani. Odaírtam, az illetékest kérdeztem meg, ennyi.

Ivánkovics Ottó: Rám asszociált a képviselő úr? 

Bugledich Attila: Ha a polgármester úgy gondolja, hogy ő az illetékes, akkor saját magában kell végiggondolni.

Ivánkovics Ottó: Én természetesen úgy gondolom, hogy nem év vagyok az illetékes.

Bugledich Attila: Akkor bizonyára másra gondol. Én az illetékesre gondoltam. 

Lex Ernő: Tisztelt Képviselő-testület! Szeretném, ha a határozati javaslatokról döntenénk. Éppen ¾ órája személyeskedünk itt, szeretném, hogy a határozati javaslatokat elfogadnánk, vagy nem fogadnánk el, és továbblépnénk. Akinek bármi baja van az újsággal, akár a polgármester úrnak, akár a lakosságnak, forduljon a szerkesztőséghez. Nagyon javaslom, ha ilyen éles a helyzet, a közmeghallgatáson is legyen szó. Jöjjenek el a szerkesztők és jöjjenek el a panaszosok. Kérem a mi időnkre való tekintettel a határozati javaslatról szavazzunk!

Ivánkovics Ottó: Köszönöm szépen. 1. határozati javaslat: Nagycenk Nagyközség Önkormányzatának Képviselő-testülete akként határoz, hogy a Cenki Híradó szerkesztési problémái orvoslására szerkesztői bizottságot hoz létre, amelynek feladata a pártatlanság megteremtése és biztosítása. Aki ezzel a határozati javaslattal egyetért, kérem jelezze.

Döntéshozatal: 1 igen szavazattal, 3 ellenszavazattal, 3 tartózkodás mellett

194/2009. (VII.30.) Kt. határozat

Nagycenk Nagyközség Önkormányzatának Képviselő-testülete akként határoz, hogy a Cenki Híradó szerkesztési problémái orvoslására szerkesztői bizottságot hoz létre, amelynek feladata a pártatlanság megteremtése és biztosítása.

A Képviselő testület a fenti, 1. határozati javaslatot 1 igen, 3 nem szavazattal, 3 tartózkodás mellett elutasította. 

Ivánkovics Ottó: A 2. határozati javaslat jóváhagyja, illetve nem hagyja jóvá a 2009. júniusi Cenki Híradó szerkesztési költségét. Aki a jóváhagyja mellett szavaz, kérem kézfeltartással jelezze. 

Döntéshozatal: 6 igen szavazattal, ellenszavazat nélkül, 1 tartózkodás mellett

195/2009. (VII.30.) Kt. határozat

Nagycenk Nagyközség Önkormányzatának Képviselő-testülete jóváhagyja a 2009. júniusi Cenki Híradó szerkesztési költségét. 

Határidő: azonnal

Felelős: Ivánkovics Ottó polgármester
Bugledich Attila: Mindenkinek van lehetősége, hogy akár minden oldalon szerepeljen a Cenki Híradóban. De még egyszer sem érkezett a képviselőktől a szerkesztők felé ilyen kérés.

8. Útbaigazító táblák építésére tett árajánlat elbírálása

Ivánkovics Ottó: Ma jött az árajánlat. A TEKI-s pályázatunkat nem fogadták el, mivel még be sem írhattuk volna, ami ezekre a táblázásokra vonatkozott. Ezért szerintem halasszuk el következő testületi ülésre, hogy legyen idő ezt átgondolni. Jó lenne, ha a turisztikai bizottság is kifejtené véleményét, ez leginkább turisztikai célokat szolgál. Aki elfogadja, kérem jelezze.

Döntéshozatal: 7 igen szavazattal, ellenszavazat és tartózkodás nélkül

196/2009. (VII.30.) Kt. határozat

Nagycenk Nagyközség Önkormányzatának Képviselő-testülete az útbaigazító táblák építésére tett árajánlat elbírálását a következő testületi ülésre halasztja. 

Határidő: következő testületi ülés

Felelős: Ivánkovics Ottó polgármester 

9. A Széchenyi Village-ban közvilágítás átvételére tett ajánlat

Filátz Józsefné: Volt egy korábbi testületi határozat arról, hogy átvállalja a testület, és kifizeti a havi 37 ezer Ft-os közvilágítási díját a Széchenyi Village-nek. 

Ivánkovics Ottó: Mivel ez a határozat nem teljesült, nem lépett életbe, célszerű ezt újra tárgyalni. A közvilágítási feladat, az közfeladat, viszont a Széchenyi Village területe nem került átvételre, amikor ezt annak idején szorgalmazták. Az egy gesztus lenne a Széchenyi Village felé, ha legalább a közvilágításukat átvennénk. Az utakat, és az utak alatti közműveket akkor vesszük át, ha legalább 80 % a beépítettség a Village-ben. 

Lex Ernő: A közvilágítás átvételét is ahhoz kötném, amennyiben 80 %-a beépül. Az utakkal, közművel, világítással együtt. 

Filátz Józsefné: A törvény azt írja elő, hogy a közvilágítást kötelezően biztosítani kell. 

Lex Ernő: Nagyon nehéz évben vagyunk, tombol a gazdasági válság, nem vagyunk olyan helyzetben, hogy gesztusokat gyakoroljunk. Van egy elfogadott költségvetésünk, ragaszkodjunk hozzá. 

Horváth János: Szerintem a településen nincs olyan világítás, mint a Village-ben. A pár lakó érdeke tényleg azt kívánná, hogy vegyük át, de ez olyan 500 ezer Ft-os tétel lenne éve szinten. Én is azt javasolnám, hogy egyelőre várjunk vele. De ne kössük 80 %-os beépítettséghez, legyen 50 %. 

Ivánkovics Ottó: Jánosnak nagyon jó a véleménye, hiszen a Keresztúri utca is ebben a szituációban van. Az egyik fele még beépítetlen, de a közvilágítást megoldottuk használt lámpatestek beépítésével, de nem vettük még át a közműveket. Nyilatkoztassuk a Village képviselőit, ha 50 %-nál áll a beépítettség, akkor a jövő évi költségvetésünk ismeretében tudunk erre visszatérni. Aki így elfogadja, kérem jelezze.

Döntéshozatal: 7 igen szavazattal, ellenszavazat és tartózkodás nélkül

197/2009. (VII.30.) Kt. határozat

Nagycenk Nagyközség Önkormányzatának Képviselő-testülete akként határoz, hogy nyilatkoztatja a Széchenyi Village képviselőit a beépítettség fokáról, ha ez az 50 %-ot meghaladja, a jövő évi költségvetés ismeretében visszatér a Széchenyi Village közvilágításának átvételére.

Határidő: folyamatos

Felelős: Ivánkovics Ottó polgármester

10. A NIF árajánlata

Ivánkovics Ottó: 0245/17 hrsz-ú ingatlanra jött vételi ajánlat, 1298 m2 területet szeretnének 311.520,- Ft-rt megvásárolni. 

Horváth János: El kell adni.

Ivánkovics Ottó: Más egyéb észrevétel, ha nincs, kérem fogadjuk el, aki egyetért vele, kérem jelezze.

Döntéshozatal: 7 igen szavazattal, ellenszavazat és tartózkodás nélkül

198/2009. (VII.30.) Kt. határozat

Nagycenk Nagyközség Önkormányzatának Képviselő-testülete Nagycenk Nagyközség Önkormányzatának Képviselő-testülete elfogadja a Nemzeti Infrastruktúra Fejlesztő Zrt vételi ajánlatát a Nagycenk 0245/17 hrsz-ú (311.520,- Ft) ingatlanra vonatkozóan.

Megbízza Ivánkovics Ottó polgármestert a kisajátítást helyettesítő adás-vételi szerződés aláírására.

Határidő: azonnal

Felelős: Ivánkovics Ottó polgármester

Egyebek:

-     Ledes lámpák felszerelésének szükségessége

Ivánkovics Ottó: Nem kell különösebben hálózatot kiépíteni, és mégis jelentősen lehetne javítani a világítást. Az a kérdés, hogy megér-e nekünk 350 ezer Ft + Áfát egy ilyen lámpa letelepítése, vagy sem. Aki nem támogatja a LED-es lámpák letelepítését, kérem jelezze.

Döntéshozatal: 4 igen szavazattal, ellenszavazat nélkül, 3 tartózkodás mellett

201/2009. (VII.30.) Kt. határozat

Nagycenk Nagyközség Önkormányzatának Képviselő-testülete nem támogatja a LED-es lámpák letelepítését Nagycenkre. 

Határidő:  azonnal

Felelős: Ivánkovics Ottó polgármester

- Kiscenki utcai panasz nyomán a parkolási lehetőség vizsgálata

Filátz Józsefné: A Kiscenki utcából megkeresett egy lakos, és jelezte azt a problémát, hogy a Kiscenki utcában nem tudnak parkolni az új út kialakítása óta. De nem csak hogy parkolni, hanem kifordulni sem. Segítettünk nekik egy levelet megfogalmazni, amit nagyon sokan aláírtak, elküldtük a KÖZÚT-nak. A KÖTÚT azt válaszolta, hogy ők ezzel e kérdéssel nem akarnak foglalkozni. Szerintük itt nagyon jól megoldott a parkolás lehetősége. 

Ivánkovics Ottó: Annyi reményünk lehet, ha mi határozattal is támogatjuk a lakosainkat, hogy a megállni tilos tábla, az túlzás, és cserélje ki a KÖZÚT „várakozni tilos”-ra, az is javítana a helyzeten. 

Csorba János: Azt viszont nekik el eldönteni, hogy biztonsági szempontból jó-e, vagy sem. 

Horváth János: Vegyék le a „megállni tilos” táblát. 

Ivánkovics Ottó: Kiállunk a lakosaink igényei mellett. Támogassuk helyi lakosaink kezdeményezését egy határozattal, ezt megküldjük a KÖZÜT kezelőnek, és hajlandóak lesznek megvizsgálni a kérdést. Tehát úgy határozunk, hogy vegyék le a „megállni tilos” táblákat a 85 sz. főút belterületi szakaszán, a Kiscenki utcában az egyik oldalon. Aki így elfogadja, kérem jelezze kézfeltartással.

Döntéshozatal: 7 igen szavazattal, ellenszavazat és tartózkodás nélkül

202/2009. (VII.30.) Kt. határozat

Nagycenk Nagyközség Önkormányzatának Képviselő-testülete  akként határoz, hogy felkéri a Közútkezelő Nonprofit Zrt-t: a Kiscenki utcában cserélje le a Megállni Tilos táblákat Várakozni tilos táblákra.

Határidő: folyamatos

Felelős: Ivánkovics Ottó polgármester


         Filátz Józsefné jegyző

· tájékoztató EU Chartás találkozóról

A tájékoztató megjelent a Cenki Híradó c. újságban. 

Ivánkovics Ottó: Az utazási költségtérítéssel kapcsolatos 30 ezer Ft megérkezett a számlánkra. Ez fedezi a reprezentációs költségeket, amit erre a célra felhasznált az önkormányzat. Nem ismerve a jövő évi megszorításokat, el kell gondolkodni, hogy ez az évi 100 ezer Ft-os kiadásnak (éves tagdíj) van-e megfelelő hozadéka azon kívül, hogy évente egyszer 10-10 fő el tud utazni külföldre, és jól tudja ott magát érezni. 

Bugledich Attila: Van, ezt már most cáfolom, hogy nem igaz. Már két éve a tánccsoportnak lehetősége van az EU Charta révén, hogy Olaszországban egy találkozón részt vegyen. Alakult a Chartának egy kimondottan fiatalokból álló része. Azoknak, akik ebben benn vannak, tehát főleg a fiatalok, rengeteg lehetőséget jelent. Közös pályázatok vannak, melyek révén ezek a találkozók zajlanak. 

Ivánkovics Ottó: Figyelemmel kell kísérni, ha van komoly hozadéka, akkor maradni, ha nincs, akkor meg érdemes máson gondolkodni. 

· tájékoztató a BM szolgálati lakás kiadásáról

Filátz Józsefné: Összkomfortos lakásként köttetett meg a szerződés a bérlővel, így a legmagasabb díj 12 ezer Ft, ennyi lett a havi bérleti díja. 

· TAEG kérelme

Ivánkovics Ottó: Ez arra vonatkozott volna, hogy az erdei utakat velünk közösen szerették volna javítani. Én elmondtam a képviselőiknek, hogy hozzánk bejön a kérelem, és a testület eldönti, hogy mit tud ebből finanszírozni. Erre az volt a válasz, ők megfinanszírozták saját erőből. Viszont a régi országút és annak környékét szeretnék majd közös erővel rendbe tenni. 

· tájékoztató a szeméttelep kisajátítási eljárásról

Filátz Józsefné: Tájékoztatott bennünket az ügyvédi iroda, hogy megindították a kisajátítási eljárást, mivel nem értékesítettük azt a részt, amit ők szerettek volna a szeméttelepből. Nem lehetett aláírni azt az adás-vételi szerződést, hiszen kötelezett bennünket a rekultivációra a Zöld Hatóság. Felvettük a kapcsolatot az irodával, és abban az esetben, ha beírásra kerül az adás-vételi szerződésbe az, hogy tudomásul bírnak a rekultiváció tényéről, és ennek tudatában vásárolják fel az ingatlant. 

Lex Ernő: Hogy áll a cséri projekt?

Ivánkovics Ottó: Egyrészt a jegyző asszony tájékoztatott bennünket, hogy a kisajátítási eljárást megindult. Másrészt szeretném tájékoztatni a képviselő urakat, hogy megérkezett a figyelő kutakra vonatkozó vízjogi létesítési engedély is. 2009. február 26-án lett jogerős, és megérkezett hozzánk július 24-én! Tehát nem kapkodta el a Zöldhatóság ennek a jogerős határozatnak a kiküldését. Ettől függetlenül 2 évig érvényes ez a vízjogi létesítési engedély. A Mélyépterv mérnökei azt mondták, hogy addig nekünk ezzel teendőnk nincsen, amíg a rekultivációs pályázat lehetőévé nem teszi a rekultiváció és a figyelő kutak megvalósítását. Örömmel továbbítom Rétfalvi Balázs tegnapi bejelentését, miszerint nyert a rekultivációs pályázat. Aki be akar tekinteni a vízjogi létesítés engedélybe, bármikor megeheti. Illetve 3 figyelőkútról volt szó, és a harmadik pont beleesik a kisajátítási részbe. Ezt telefonon jeleztem a mérnökök felé. A cséri projekt vonatkozásában a mai napon a Geohidroterv Kft két munkatársa, és Rétfalvi Balázs meglátogatott minket, és a hulladékudvar vonatkozásában helyszíni bejárást tartottunk. Az emlékeztetőt és a táblázatot ki is osztottuk. Pillanatnyilag egy olyan határozatunk van, amely szerint lehetséges helyszínként a 259/14 hrsz-ú területet határozat meg a Képviselő-testület többsége (a hulladékudvar helyszínének). Másrészt arról beszéltünk, de határozatot nem hoztunk, hogy 90 fokkal el kellene fordítani, és a legtávolabbi pontjára kellene ennek a 259/14 hrsz-ú területnek tenni a hulladékudvart. Továbbra is azt szorgalmaztam ezen a megbeszélésen, és szorgalmazom ma is, hogy mindannyiunk számára az a legetikusabb, a lakossági kontroll alapján, nem biztos, hogy 9 vagy 10 ember eldöntheti, hogy a hulladékudvar hol, milyen módon és hogyan tudjon működni. Kérek mindenkit, hogy a következő testületi ülésen tegyen javaslatot, hogy a lakossági kontrollt hogy tudjuk megvalósítani. 

Bugledich Attila: Ez a mi felelősségünk. 

Ivánkovics Ottó: Csak ezt a felelősséget akkor is viselni kell, ha baj van. 

Bugledich Attila: Milyen baj?

Ivánkovics Ottó: Pl. a szennyvíztisztító nem igazán sikeres projektje. Ami annak idején úgy indult, hogy uniós szabvány.

· tájékoztató az Önkormányzat felé fennálló tartozásokról

A kimutatás a jegyzőkönyv mellékletét képezi. 

Ivánkovics Ottó: Kimutatás, hogy kinek van hátraléka az önkormányzat felé. Felolvasnám.

Lex Ernő: Nem sért semmiféle jogokat?

Ivánkovics Ottó: Nem, ők tartoznak. Kubanek László 416 ezer Ft (közterület használati díj), Vezér Beáta 40.000,- Ft (lakásfelújítás költsége), Ritók Ibolya 55.637,- Ft (étkezési költségtérítés), Kapás Zoltán 5.648,- Ft (lakásbérlet), Hideg Lajosné 10.979,- Ft (lakbér),  Horváth Gábor 59.754,- Ft (Iskola u. 5. gázdíj), Gy-M-S Megyei FM Hivatal 19.550,- Ft (1 havi bérleti díj), Tóthné Orbán Éva 30.610,- Ft (laktanya garázsának bérleti díja), Kobler Hein 24.000,- Ft (fakitermelési költség), Mihalovics Lászlóné 27.000,- Ft (árus bérleti díj). 

· tájékoztató Gyár utca aszfaltozásáról

Ivánkovics Ottó: Nagyobb mértékű vörös kavicsot tartalmaz a számla a padka feltöltése miatt. Mindannyiunk közös öröme, hogy ez az aszfaltozás megtörtént. 

· Családi napközi

Ivánkovics Ottó: Ma tájékoztatott Filipó Ildikó, hogy mindenképpen szeretnék azt a pályázati kiírást kihasználni, ami szeptember 1-től benyújtható. Legalább fél év, míg a pályázat lebonyolódik, utána még a felújítási idő is több hónapot vesz igénybe. Tehát az iskola vizesblokkjának helyszínén valószínű az idei évben nem lesz családi napközi. De próbálnak egy átmeneti helyszínt találni, hogy ez megvalósulhasson. 

· 102/2009. (IV.23.) Kt. határozat a laktanya épületéről

Ivánkovics Ottó: Elküldtük a levelet az MNV Zrt felé, illetve az értékbecslés megtörtént ez alapján a laktanya területének az értéke bruttó 10 millió Ft, az épület értéke bruttó 35 millió Ft, tehát a kettő együtt bruttó 45 millió Ft. Kb ennyi volt az ingatlankataszteri értéke is. Ettől kezdve ez már meghirdethető, ha az MNV Zrt a hozzájárulási nyilatkozatát megküldi nekünk. A garázs 12,3 millió Ft, az épület 6,8 millió Ft., összesen bruttó 19 millió Ft. 

Filátz Józsefné: Az építési területekre vonatkozó ingatlan értékeket akként határozták meg, hogy a két legfelső ingatlan értékét bruttó 2500 Ft/m2, a további, alatta lévő ingatlanok értékét bruttó 2000 Ft/m2-ben határozta meg. 

Lex Ernő: Keveslem ezt az ingatlanárat.

Ivánkovics Ottó: Mivel 30 %-os kedvezménnyel sem vitték el ezeket a telkeket, azért, hogy mindenáron próbáljuk meg eladni, úgy döntöttünk, hogy kérünk egy mostani, valós értékbecslést. 

Lex Ernő: Ez most meg nagyon alacsony ár ilyen frekventált ingatlanokért. 

Barasits László: Visszatérve a hulladékudvar témájára. Ottó, te szeretnéd, ha itt lenne, Nagycenken? Vagy azt mondod, hogy ne legyen Nagycenken?

Csorba János: Ez egy teljesen új képlet, hogy ennyi falu idehordja a hulladékot. 

Barasits László: Lakosságarányosan nem sok. 

Ivánkovics Ottó: Amit láttunk Szombathelyen, az egy működőképes modell volt. Jól működőnek látszott. Azt gondolom, ha valami jól működik, és a környezetre fokozottan akarunk figyelni, Ausztriában is ezek jól működnek, akkor azt mondom, hogy nem kell tőle félni Nagycenken. De az elgondolkodtató, hogy mennyi település hordja ide a hulladékot, illetve egyértelműen elmondták a mérnökök, hogy ez devalválja az összes környékbeli területet. Amit mi most értékesíteni szeretnénk. Harmadrészt osztom Dr. Horváth András volt képviselő társunk véleményét, hogy minél messzebb kell vinni egy szemetet, annál nagyobb valószínűséggel dobálja el útközben, vagy viszik illegális helyekre. 

Bugledich Attila: Pontosan ezért a hulladékudvarok nem messze települnek a lakott területtől. 

Barasits László: Abban, hogy Nagycenken megvalósuljon a hulladékudvar, partner-e a polgármester?

Csorba János: Én a magam részéről támogatom, hogy legyen ilyen. De azt mondom, hogy a Bontótéka körüli helyen. 

Bugledich Attila: De van róla döntés, hogy az eredeti helyén valósuljon meg. 

Csorba János: Az értékcsökkenést fog eredményezni. 

Bugledich Attila: A Bontótéka körüli terület jónak tűnik, de ott nincs területünk. Én most is azt mondom, hogy az egész hulladékudvar lényege, hogy közel legyen. Egy erősávval el van választva a lakóterülettől. 

Ivánkovics Ottó: A hulladékudvarnak jelen pillanatban építési engedélye nincs, tehát áttervezhető. Elfordítható, előbbre, hátrább hozható. Október 1-én tervezik a pályázatot beadni, szeptemberre engedélyes tervekkel kell rendelkezni. Ahhoz, hogy most már más helyszínt találjunk, ahhoz a rendezési tervünknek kellene, hogy biztosítson alternatív helyszíneket. 2007 őszétől kezdve párhuzamosan ment a rendezési terv és a hulladékudvar. Akkor lehetett volna alternatív helyszíneket megjelölni. Most már csak erre az egy lehetőségre nyílik alkalom, hogy a 259/14 területen belül hol van legkevésbé rossz helyen. Én azt mondom, ha a testület többsége úgy dönt, hogy legyen Nagycenken hulladékudvar, akkor nekem polgármesterként kutya kötelességem képviselni. De én is megkérdezném, hogy ha legalább még 7 település idehordaná a hulladékot, nem jobb-e mindannyiunk számára az, ha egy lakossági kontroll után tudjuk azt mondani, hogy igen, a lakosság többsége is azt támogatja, ott legyen a testület által meghatározott helyszínen. Ha utána mégis bármi probléma van, azt tudjuk mondani, hogy a legjobb tudásunk szerint és a rendelkezésre álló információnk szerint és a lakosság támogatásával határoztuk meg a helyszínt. 

Bugledich Attila: Ez olyan felelősség, amely nem ruházható át, nekünk kell eldönteni. 

Ivánkovics Ottó: Én ezt ki fogom függeszteni, és a lakosságot a legrövidebb időn belül tájékoztatni, hogy mi a tényállás. De hozzá téve, hogy lesz hulladékudvar, 7 település fogja idehozni, és hogy hol lesz a hulladékudvar. És az a vállalkozói területet devalválja. Most már a vállalkozói terület sem úgy néz ki, mint egy szántóföld. 

Bugledich Attila: Azt nem fogadom el, hogy a vállalkozói területet devalválja. 

Barasits László: Nem lehet mindig a rosszból kiindulni. Ebben az évben nem történt a faluban semmi. Nem csak hulladékudvar nem, hanem semmi. 

Ivánkovics Ottó: A KGB eldöntötte, hogy május végéig ütemezi nekem a munkát. 

Barasits László: Valójában azt neked kell tudni, hogy mit kell csinálni. Mi csak észrevételezünk. Én nem fogok tőled számon kérni időpontokat. 

Ivánkovics Ottó: Visszatérve a legfontosabb kérdésre, most van egy új értékbecslés, erre valamit mondani kell a testületnek. Nem azt mondom, ma. Most ne foglalkozzunk vele, térjünk vissza rá?

Barasits László: Majd a gazdasági bizottság foglalkozik vele. 

Ivánkovics Ottó: Akkor ezt egy határozattal erősítsük meg. Aki úgy gondolja, hogy a következő rendes testületi ülésen térjünk vissza a laktanya, a garázs és a telkek vonatkozásában az esetleges újabb értékesítési folyamatok átbeszélésére, az kérem jelezze.

Döntéshozatal: 6 igen szavazattal, ellenszavazat nélkül, 1 tartózkodás mellett

203/2009. (VII.30.) Kt. határozat

Nagycenk Nagyközség Önkormányzatának Képviselő-testülete akként határoz, hogy a következő rendes testületi ülés alkalmával tér vissza a laktanya, a garázs és a telkek vonatkozásában az esetleges újabb értékesítési folyamatok átbeszélésére.

Határidő: következő rendes testületi ülés

Felelős: Ivánkovics Ottó polgármester

              Filátz Józsefné jegyző

Lex Ernő: Én is azt mondom, hogy egyenlőre ne legyen publikus. 

· Fertő táj Világörökség

Ivánkovics Ottó: Két ülést is tartott, és döntöttünk arról, hogy minden önkormányzat akkora támogatási keretre tarthat igényt, amekkora a lakosságszám alapú befizetése 75 %-a. Továbbá pályázatokról, segédkönyv elkészültéről, együttműködési lehetőségekről volt szó. 

· Dr. Iványi Kornél

Ivánkovics Ottó: Megküldésre került Dr. Iványi Kornél úr két levele, ahol egészségmegőrző akadémia megvalósítását szeretné elérni itt, Nagycenken Széchenyi szellemiségében. Azt gondolom célszerű a doktor úrral folytatni a megbeszéléseket erre vonatkozóan. 

· Sportcsarnok

Ivánkovics Ottó: 4 millió Ft-os pályázati siker van a Tornacsarnok pályázattal kapcsolatosan. 

· Kerékpárút pályázat

Ivánkovics Ottó: Ennek a pályázatnak a keretén belül, amit a Fertő-Hanság Nemzeti Park fog össze, a Vasútállomástól a hidegségi utca fele, a Fertőbozi út irányába, elképzelhető, hogy akár szeptember októberben kezdődhet is kivitelezés a Szent Imre utca vége, és a Hidegségi utca eleje közötti szakaszra vonatkozóan. 

· Agriprív illetve Kisalföldi Mezőgazdasági Zrt

Ivánkovics Ottó: Egy levelet fogalmaztunk meg feléjük a jegyző asszonnyal közösen. 

A levél tartalmának lényege, hogy december 31-ig vannak ők birtokon belül. Meg kell találnunk a lehető legjobb megoldást arra vonatkozóan, hogy ki bérelje ezeket a területeket. A területet használó köteles a mellette lévő külterületi utat is gondozni. Itt azt is meg kell vizsgálnunk, hogy 2005-ben lettek kivonva ezek a területek művelés alól, azt olvastam, ha 4-5 évig nem történik ott semmi, el is veszítődik ez a kivonási jog, állapot, amire 31 millió Ft-ot költött az önkormányzat annak idején. 

Lex Ernő: A művelésből való kivonás az egy eljárás, a tulajdoni lapra 30 év múlva is az lesz ráírva, hogy „kivett”. De meg kell nézni a határozatot, hogy milyen határozattal lett kivonva a művelésből. 

· Kulturális Bizottsági ülés

Ivánkovics Ottó: Hüse Gabriella igazgatónő jelezte, hogy elődje nyomdokain haladva szeretne tagja lenni a bizottságnak. Kérdésként felmerül, hogy az elődje szeretne-e maradni.

Horváth János: Szabó Attila lemondott írásban. 

Ivánkovics Ottó: Ha összeül a bizottság  a ki és beléptetésre vissza kell térni. 

Ivánkovics Ottó: A NUSI Program keretében 50 ezer forintos támogatásban részesült az iskola, amit Bugledich Attila vett fel a pénztárnál. Kérdeztem a kolléganőimtől, hogy milyen jogcímen? Mert aláírni az iskola írt alá, nem az önkormányzat. Hogyan is volt ez pontosan. Láttam egy számlát egy Kft-től, 10 db megkülönböztető mez és 5 db labda vonatkozásában. Ezek gondolom az iskolában…

Bugledich Attila: Nem az iskolában, a szertárban vannak.

Ivánkovics Ottó: Az a tornacsarnok?

Bugledich Attila: Igen

Ivánkovics Ottó: Mert én benn voltam a tornacsarnokban délután, és próbáltuk a gondnokkal kitalálni közösen, hogy hol lehetnek ezek az eszközök?

Bugledich Attila: Nem is értem, hogy miről van szó.

Ivánkovics Ottó: Arról van szó, hogy én beszéltem ezzel a sportszerforgalmazó céggel délután, és érdekes volt számomra, hogy olyan focilabda szerepel a számlán, ami 8.300,-Ft nettóban, telefonon pedig úgy nyilatkozott, hogy bruttó 5.000 Ft-ért olyan Nike vagy Adidas labdát lehet kapni, ami meccsre is alkalmas…

Bugledich Attila: Nem tudom, hogy a számlán szereplő tételek hogy alakultak ki, nem én intéztem a beszerzést, hanem a Hofi, mivel Kapuváron vásárol mindig a Sportegyesület, és ez alapján zajlott. Az egész arról szól, - nem tudom, hogy bármilyen kötelezettségem lenne, hogy beszámoljak – hogy az iskola az utolsó pillanatban kapta meg, június 15-e után jelesül Lajber Sándor, mert ő az, aki a szerződésben álló edző – azt a papírt, amely alapján 06. hó 30-ig szereplő számlával 50 ezer forintos támogatásban részesül az általános iskola, amiről aztán később kiderült, hogy 100 ezer forint is lehetett volna. 50 ezer forint az elmúlt tanévre vonatkozóan, ő engem megkért, hogy abban segítsek: ezt az 50 ezer forintot ne hagyjuk parlagon. Feljöttem a pénzügyre, megkérdeztem, hogy erre van-e mód? Azt mondták, hogy van. Természetesen pénz nélkül nem lehet ezeket az eszközöket beszerezni, és valóban 06. 30-ról szólt a feltétele, és eddig kellett a számla is, hiszen 07. 01-től már nem lehetett volna elszámolni. 

Ivánkovics Ottó: Tehát elmentél Kapuvárra a számláért és még aznap mentél elszámolni?

Bugledich Attila: Nem.

Ivánkovics Ottó: Először felvetted a pénzt, és utána?

Bugledich Attila: Odaadtam a Hofinak és ő pedig elintézett mindent.

Ivánkovics Ottó: És utólag hozta a számlát?

Bugledich Attila: Igen.

Ivánkovics Ottó: És ő szerezte be az eszközöket?

Bugledich Attila: Így van.

Ivánkovics Ottó: Amit te nem is láttál?

Bugledich Attila: Dehogynem, nekem adta oda. Én vittem be őket…

Ivánkovics Ottó: Az 5 db labdát, és a 10 db mezt.

Bugledich Attila: 10 db mezt, így van. Megkülönböztető mez, zöld színű. És 5 db 4-es bőrlabda, ami egyébként nem 5 db, hanem 10 db. De én kértem hogy a számlán ne szerepeljen más labda, csak 4-es méretű. Elmondhatnám, hogy csak első és második korcsoportos gyerekek vannak benne ebben a NUSI programban, akiknek a hivatalos labdája az a 4-es mért, tehát 5-ös méretű labdát nem számoltathatnánk el. De ebből az összegből nem 5 labda, hanem 10 labda került beszerzésre, és a másik 5 labda az nem abban a szertárban van, hanem mivel hosszú évek óta a Sportegyesület és az iskola közösen használják a labdákat, azok 5-ös labdák, amelyek ADIDAS labdák, azok a Gyuláék a lelátó alatt tárolják. 

Tehát ez 10 labdát jelent, de a számlára azért került 5 labda, mivel csak 4-es labdákat lehet elszámolni, 50 ezer forint értékben.

Ivánkovics Ottó: Én már csak azt nem értem, hogy ezek a megkülönböztető mezek itt 2 ezer forint feletti nettó áron futnak, míg telefonban nekem azt mondta a bolttulajdonos, hogy 900 forint bruttóban.

Bugledich Attila: Nem tudom. Lehetséges, hogy azért kerültek így feltüntetésre az árak, hogy az 5 labdából illetve a megkülönböztető mezekből kijöjjön az 50 ezer forint.

Ivánkovics Ottó: Köszönöm szépen. Más egyéb van-e?

Bugledich Attila: Egyébként ennek kapcsán mondom, hogy beszéltem a NUSI Magyar Gyermeklabdarúgó Szövetség illetékesével, aki azt mondta: mivel rosszul lett besorolva az iskola az előző tanévben, teljesíti a feltételeket, marketing csomagok és pénzek járnak attól függően, hogy hány korcsoport van, hány gyerek. Rossz volt a besorolás, ezért nem 50 ezer forint járna, hanem 100 ezer forint. És ha még tudnánk produkálni olyan 06. 30. előtti költségeket, amik megtörténtek, ami ennek a terhére elszámolható, akkor még 50 ezer forint kaphatnánk.

Ivánkovics Ottó: Azt kérem technikailag, hogy vagy a számlát kéne aláírnod, hogy Te vetted át ezeket az eszközöket, vagy egy meghatalmazást hoznod, hogy hozzá lehessen tűzni a pénzfelvételi bizonylathoz, hogy te eljártál az iskola nevében vagy a NUSI program nevében.

Bugledich Attila: Senki nem kifogásolta azt, hogy én feljöttem és a pénzügyön kértem, de a jövőben így fogok eljárni.

Ivánkovics Ottó: Köszönöm szépen.

Ivánkovics Ottó: A testületi ülést bezárom. Köszönöm.

Jegyzőkönyv lezárva.

